મારી,અજ્ઞાન-રૂપી રાત્રિ હજી સુધી ઓસરી ગઈ નથી.વાસના-રૂપી રાત્રિનો ક્ષય કરી નાખે તેવો વિવેક-રૂપી સૂર્ય હજુ ઉદય પામ્યો નથી.દૃશ્ય-આદિ અવસ્તુને મેં વસ્તુ-રૂપે માનેલ છે.મારુ ચિત્ત મદોન્મત છે.ઇન્દ્રિયો મારા કલેજાને કોતરી ખાય છે.આગળ પર મારી શું ગતિ થશે એ મારા જાણવામાં આવતું નથી.હું અતિ દારુણ મહામોહમાં ડૂબી ગયેલ છું,તો,આ મહામોહ ને તરી જવાને અને ઉત્તર (પછીના)કાળમાં મોક્ષ મેળવવા માટે મારે જે કૈં કરવા લાયક હોય,તેના માટે આપને હું પૂછું છું.તો હે મહારાજ આપ કૃપા કરીને મને કહો.